Volgens die direkteur tegniese dienste, Chris Koch, sal die koste sowat R3,5 miljoen beloop en moet die werk so spoedig moontlik gedoen word terwyl die watervlak van die Raubenheimerdam laag is. Die dam is tans as gevolg van die droogte slegs 36,9% vol.
’n Konsultant en kontrakteur is gevra om die skade – wat 160 meter onder die damwal en die watervlak is – te ondersoek sodat Oudtshoorn se enigste waterbron dringend herstel kan word.
Henry Tyatya, ANC-raadslid, het gesê hy keur die vervanging van die pyp goed, maar dat dit nie toegelaat kan word dat ’n konsultant voorskryf watter kon­trak­teur die raad moet aanstel nie.